ફિલ્મની કહાની અને સ્ક્રિપ્ટ બહુ જ કમાલની છે. બિજોય નામ્બિયારે આ જર્નીને સુંદર રીતે વર્ણવી છે. હુસૈન દલાલના સંવાદ અન આકર્ષ ખુરાનાનું સ્ક્રીનપ્લે જબરદસ્ત છે. જેટલા જોક્સ તમને ફિલ્મના ટ્રેલરમાં જોવા મળે છે, તેનાથી અનેક વધુ ફિલ્મમાં જોવા મળે છે. હિન્દી ફિલ્મોમાં આ ફિલ્મની સાથે એન્ટ્રી કરનાર દુલકર સલમાનનો અભિનય પણ જબરદસ્ત છે. તેમને જોઈને લાગે છે કે, તે બહુ જ સહજ અને સરળ અભિનય કરે છે. તેની સાથે યુટ્યુબ સેન્સેશન મિથિલા પારકરે પણ ઉત્કૃષ્ઠ અભિનય કર્યો છે. બંનેની કેમેસ્ટ્રી લાજવાબ છે. તો ઈરફાન ખાનની હાજરી આ ફિલ્મને અલગ લેવલ પર લઈ જાય છે. જે રીતે અન્ય પાત્રોની સાથે સાથે ઈરફાને સંવાદો કર્યા છે, તે જબરદસ્ત છે. એમ કહો કે, જ્યારે પણ ઈરફાન ફિલ્મમાં બતાવે છે, ત્યારે ત્યારે તમારા ચહેરા પર મુસ્કાન આવી જશે. ફિલ્મની આર્ટ કમાલની છે અને સિનેમેટોગ્રાફી પણ સુંદર છે. ફિલ્મની સૌથી સારી બાબત એ છે કે તેનો સમય 2 કલાકનો છે, જે આસાનીથી ક્યાં પસાર થઈ જાય છે તે ખબર પડતી નથી.